Danmarks trup ved VM i håndbold for mænd 2023
Den 19. december 2022 offentliggjorde landstræner Nikolaj Jacobsen navnene på de 18 spillere, der skulle repræsentere Danmark ved VM i håndbold for mænd i 2023.
Slutrunden blev spillet fra 11. til 29. januar 2023 i Polen og Sverige. Danmark stillede op som forsvarende verdensmestre og genvandt titlen med en finalesejr på 34-29 over Frankrig. Dermed blev Danmark det første hold, der har vundet VM tre gange i træk.
Den 16. januar 2023 blev Michael Damgaard indkaldt som erstatning for Rasmus Lauge, der var blevet skadet under en træning umiddelbart før Danmarks første kamp. Rasmus Lauge blev dog i VM-lejren og blev senere skiftet ind i truppen igen. Den 18. januar 2023 måtte Lasse Møller forlade VM-lejren for at forebygge et brud på lægbenet. Den 23. januar 2023 blev Niclas Kirkeløkke indkaldt som forstærkning til truppen, og samtidig måtte Mads Hoxer forlade VM-truppen.